cyanic-selkie/wikianc huggingface dataset:
Μαρία Γκυομάρ ντε Πίνια
Η Μαρία Γκυομάρ ντε Πίνια ή Maria Guyomar de Pinha (1664-1722) ήταν η σύζυγος του Έλληνα τυχοδιώκτη Κωνσταντίνου Γεράκη ο οποίος έπειτα από μία περιπετειώδη ζωή κατάφερε να διοριστεί πρωθυπουργός του Σιάμ(1683-1688). Ήταν μικτής καταγωγής με Ιαπωνικές, Πορτογαλικές και Μπαγκλαντεσιανές ρίζες. Η Μαρία Γκυομάρ ήταν διάσημη στην Ταυλάνδη για το γεγονός οτι εισήγαγε νέες συνταγές επιδορπίων στην κουζίνα του Σιάμ στην αυλή της Αγιουτάγια με κάποια από τα πιάτα της να έχουν επιρρεασμούς από την πορτογαλική κουζίνα.
Βιογραφία
Η Μαρία Γκυομάρ γεννήθηκε στην Αγιουτάγια κατά τη διάρκεια της διακυβέρνησης από τον βασιλέα Narai Η μητέρα της ήταν γιαπωνέζα και ονομαζόταν Ursula Yamada ενώ ο πατέρας της ήταν πορτογάλος-γιαπωνέζος και ονομαζόταν Fanik Guyomar. Η Μαρία ανατράφηκε από τους γονείς ως καθολική. Το 1682 η Μαρία παντρεύτηκε τον σύζυγο της Κωνσταντίνο Γεράκη αφού πρώτα ο ίδιος ασπάστηκε τον καθολικισμό και απέκτησαν στον κοινό τους βίο δύο παιδιά τον Jorhe και τον Joao. Ο σύζυγος της κατάφερε να αναδειχθεί σε πρωθυπουργό του Σιάμ αλλά στην Σιαμέζικη επενάσταση του 1688 ο άντρας δολοφονήθηκε στις 5 Ιουνίου και εν συνεχεία αυτή κατάφερε να διαφύγει από την Ayutthaya με τη βοήθεια ενός Γάλλου αξιωματικού ονόματι Sieur de Sainte-Marie και κατέφυγε με τα γαλλικά στρατεύματα στην Μπανγκόκ στις 4 Οκτωβρίου, αλλά ο διοικητής του γαλλικού οχυρού στρατηγός Desfarges την επέστρεψε στους Σιαμαίους υπό την πίεση του νέου κυβερνήτη της χώρας προκειμένου να πραγματοποιηθεί ανταλλαγή ομήρων στις 18 Οκτωβρίου μεταξύ των δύο πλευρων. Παρά τις υποσχέσεις που είχαν δοθεί σχετικά με την ασφάλειά της, καταδικάστηκε σε διαρκή δουλεία στις κουζίνες του Phetracha μέχρι το θάνατό του το 1703, αλλά παρέμεινε και έγινε επικεφαλής του βασιλικού προσωπικού κουζίνας.
Ένας από τους γιους της, ο Χόρχε, έγινε ανήλικος αξιωματούχος στο δικαστήριο του Σιαμ. Ο δεύτερος γιος της, ο Ζοάο, ήταν γνωστό ότι είχε τεθεί επικεφαλής από τον πρίγκιπα Phon για την κατασκευή ενός γερμανικού οργάνου για το βασιλικό παλάτι. Σύμφωνα με τις γαλλικές ιεραποστολικές πηγές ονομαζόταν Racha Mantri και ήταν συγχρόνως επόπτης των χριστιανών σε Ayutthaya και ο υπάλληλος αρμόδιος των βασιλικών αποθεωτηρητικών καταστημάτων.
Στη μετέπειτα ζωή της, η Μαρία, μαζί με τη νύφη της Louisa Passagna (χήρα του João), συνέχισαν να μηνύουν τη Γαλλική Εταιρεία Ανατολικών Ινδιών για να ανακτήσουν χρήματα που ο σύζυγός της Phaulkon είχε δανείσει στην εταιρεία. Δικαιώθηκε το 1717 με διάταγμα του Συμβουλίου της Επικρατείας στη Γαλλία, το οποίο της παρείχε επίδομα διατροφής. Η Μαρία πέθανε το 1728.
Ταϊλανδέζικη Ζαχαροπλαστική
Η Μαρία Guyomar πήρε τη θέση του μάγειρα στο παλάτι κατά την περίοδο του βασιλιά Narai και εισήγαγε πολλά νέα επιδόρπια στη σιαμέζικη κουζίνα όπως η σφολιάτα κάρυ, Khanom mo kaeng, Thong muan,Thong yot, Thong yip, foi στρινγκ, Sangkaya και Khanom phing. Τέτοια επιδόρπια παρουσιάστηκαν και σερβίρονται στο βασιλιά Narai και την κόρη του πριγκίπισσα Sudawadi που τα εκτίμησαν και τα προώθησαν. Μετά από την επιτυχία των νέων επιδορπίων στο παλάτι, μερικοί ευγενείς ζήτησαν να διδαχθούν τις συνταγές. Πολλά από τα επιδόρπιά της ήταν κίτρινα σαν χρυσός, ένα χρώμα που θεωρήθηκε ευοίωνο και ευχάριστο στη σιαμέζικη παράδοση. Έτσι, τα επιδόρπια που είχε εισαγάγει η Μαρία διαδόθηκαν ευρέως.
Τα Ιστορικά Αρχεία της Αρχιεπισκοπής της Μπανγκόκ αναφέρουν ότι, αν και εισήγαγε κάποια τοπικά σιαμαία συστατικά σε αυτά, τα γλυκά της Μαρίας βασίζονταν σε μεγάλο βαθμό σε παραδοσιακά πορτογαλικά επιδόρπια. Τα αρχικά ταϊλανδέζικα επιδόρπια είχαν ως κύρια συστατικά το αλεύρι, τη ζάχαρη ή τη ζάχαρη φοίνικα και καρύδα και η Μαρία πιστώνεται ότι εισήγαγε αυγό ή κρόκο, ραφιναρισμένη ζάχαρη, άμυλο σόγιας ή άμυλο μανιόκας, καθώς και ξηρούς καρπούς, στα επιδόρπιά της. Τα μαλλιά αγγέλου ή Fios de ovos,επίσης γνωστά στα ταϊλανδικά ως Foi Thong, είναι νήματα αυγών όπου οι κρόκοι βράστηκαν σε σιρόπι ζάχαρης. Τέλος, το Thong Yip, το οποίο είναι ένα γλυκό από αυγό, αναπτύχθηκε από το Trouxa de ovos.
Κατηγορία:Ταϊλανδοί Κατηγορία:Ταϊλανδέζικη κουζίνα Κατηγορία:Σεφ
Τζίμι Χιλ
Ο Τζίμι Χιλ (James William Thomas "Jimmy" Hill, 22 Ιουλίου 1928 - 19 Δεκεμβρίου 2015) ήταν προσωπικότητα του αγγλικού ποδοσφαίρου. Ο Χιλ έγινε ιδιαίτερα γνωστός ως ο άνθρωπος που πρότεινε το σύστημα των τριών βαθμών για κάθε νίκη.
Τατεβί Αναπάτ
Το Μεγάλο Ερημητήριο του Τατέβ ή Τατεβί Μετς Αναπάτ (αρμενικά: Տաթևի Մեծ Անապատ) είναι παλαιό αρμενικό μοναστήρι του 17ου αιώνα το οποίο βρίσκεται στην κοιλάδα του ποταμού Βοροτάν στην Επαρχία Σιουνίκ της Αρμενίας.
Τζίμι Χιλ
Καριέρα
Γεννήθηκε στις 22 Ιουλίου του 1928 στο Μπάλχαμ του Λονδίνου. Αν και αρχικά ήταν οπαδός της Κρίσταλ Πάλας, ξεκίνησε την καριέρα του ως ποδοσφαιριστής με την Μπράντφορντ το 1949, ενώ το 1952 υπέγραψε στη Φούλαμ, με την οποία αγωνίστηκε για πάνω από 300 αγώνες. Το 1957 έγινε πρόεδρος του Αγγλικού συνδέσμου Επαγγελματιών Ποδοσφαιριστών. Από τη θέση του αυτή βοήθησε στο να σπάσει το ανώτατο όριο μισθού των αμειβομένων ποδοσφαιριστών που αγωνίζονταν στους Αγγλικούς συλλόγους, και που μέχρι την δεκαετία του '60 ήταν £20. Αυτό έγινε με την υπόθεση του συμπαίχτη του στη Φούλαμ Τζόνι Χέινς, ο οποίος έγινε και ο πρώτος παίκτης με μισθό £100. Ένα ιδιαίτερο χαρακτηριστικό του ήταν πως αγωνιζόταν έχοντας αφήσει γενειάδα, κάτι που είχε να συμβεί από την Βικτοριανή εποχή.
Τατεβί Αναπάτ
Ιστορία
Το ερημητήριο ιδρύθηκε από μοναχούς μεταξύ του 1608 και του 1613. Ωστόσο, μετά από έναν τρομερό σεισμό το 1658, οι ερημίτες αναγκάστηκαν να μετακινηθούν αρκετά χιλιόμετρα πιο μακριά από το μοναστήρι, κάνοντας χρήση του Μοναστηρίου του Τατέβ, το οποίο αντικαταστάθηκε από το ερημητήριο. Στην περιοχή υπάρχει το τελεφερίκ Φτερά του Τατέβ, το οποίο χρησιμοποιείται για την παρατήρηση του μοναστηρίου.
Τζίμι Χιλ
Καριέρα
Το 1961 αποσύρθηκε από ποδοσφαιριστής σε ηλικία 33 ετών και έγινε προπονητής της Κόβεντρι Σίτι. Ο Χιλ είχε σημαντικό ρόλο στις αλλαγές που επιτελέστηκαν την περίοδο εκείνη στην ομάδα, και που φέρουν το όνομα «The Sky Blue Revolution». Ήταν αυτός που άλλαξε το χρώμα της ομάδας σε sky blue, συμμετείχε στο νέο τραγούδι του συλλόγου, παρουσίασε το πρώτο ολοκληρωμένο match programme στο αγγλικό ποδόσφαιρο, και το οργανωμένο pre-match πρόγραμμα ψυχαγωγίας για την ενθάρρυνση των φιλάθλων. Την ίδια περίοδο μαζί με τον πρόεδρο D Η Robbins οδήγησαν στην αναμόρφωση του σταδίου Highfield Road, δημιουργώντας δύο νέες εξέδρες, ενώ ήταν το πρώτο στάδιο όπου είχε μόνο καθίσματα και όχι θέσεις ορθίων. Το 1964 η ομάδα κέρδισε το πρωτάθλημα της 3ης κατηγορίας και το 1967 της δεύτερης, αλλά στην αρχή της επόμενης χρονιάς ο Χιλ εγκατέλειψε την ομάδα.
Τατεβί Αναπάτ
Παραπομπές
Κατηγορία:Χριστιανικά μοναστήρια στην Αρμενία
Τζίμι Χιλ
Τηλεόραση
Μετά την προπονητική του καριέρα, ο Χιλ ασχολήθηκε με την αναμετάδοση και τον σχολιασμό αγώνων. Έγινε τεχνικός σύμβουλός στη ποδοσφαιρική σειρά του BBC United!, ενώ από το 1967 έως το 1972 ήταν διευθυντής αθλητικού προγράμματος στο London Weekend Television. Στην αναμετάδοση του Παγκοσμίου κυπέλλου του 1970 ήταν αυτός που πρότεινε για πρώτη φορά τους πίνακες με τα στατιστικά των ποδοσφαιριστών. Παρουσίαζε επίσης το «Match of the Day» στο BBC. Η παρουσία του έως το 1998 ήταν διαρκής σε όλα τα κύρια διεθνή παιχνίδια, ενώ είχε βρεθεί και στο παιχνίδι της Λίβερπουλ στο Χίλσμπορο το 1989, το οποίο κάλυπτε για το «Match of the Day». Το 1999 έφυγε από το BBC για το Sky Sports, όπου μέχρι το 2007 παρουσίαζε το «Jimmy Hill's Sunday Supplement».
Πρόεδρος
Το 1975 επέστρεψε στην Κόβεντρι Σίτι, αρχικά ως τεχνικός διευθυντής και στη συνέχεια ως πρόεδρος. Ο Χιλ είναι ιδιαίτερα αγαπητός ανάμεσα στους οπαδούς της Κόβεντρι. Χαρακτηριστικός ήταν ο τρόπος που αποθεώθηκε μετά τον τελευταίο αγώνα στο Highfield Road το 2005 από τους οπαδούς της ομάδας, ενώ ένα μπαρ στο νέο γήπεδο Ricoh Arena έχει πάρει το όνομα «Jimmy's» προς τιμήν του.
Σημαντικές στιγμές
Ο Χιλ ήταν ο άνθρωπος που πρότεινε ένα νέο τρόπο βαθμολόγησης, όπου η νίκη θα ανταμειβόταν με τρεις βαθμούς, από δύο που ήταν μέχρι τότε. Την ιδέα την πρότεινε το 1980 σε εκπομπή στη τηλεόραση, και έγινε αποδεκτή το 1981. Μια άλλη ιδιαίτερη στιγμή ήταν το 1972 όταν στον αγώνα Άρσεναλ – Λίβερπουλ στο Χάιμπουρι, ο ένας από τους δύο επόπτες των γραμμών τραυματίστηκε, και στην έκκληση των υπευθύνων για να βρεθεί ένας αντικαταστάτης του ώστε να μην ματαιωθεί ο αγώνας, παρουσιάστηκε ο Χιλ, ο οποίος είχε δίπλωμα διαιτητή.
Ο Χιλ, εκτός των άλλων, είχε λάβει μέρος σε διάφορες τηλεοπτικές σειρές, ενώ η χαρακτηριστική εμφάνισή του είναι διάσημη και έχει βρει μιμητές σε διάφορες περιόδους.
Ο Χιλ πέθανε σε ηλικία 87 ετών στις 19 Δεκεμβρίου 2015.
Εξωτερικοί σύνδεσμοι
Κατηγορία:Άγγλοι ποδοσφαιριστές Κατηγορία:Άγγλοι προπονητές ποδοσφαίρου Κατηγορία:Άγγλοι δημοσιογράφοι Κατηγορία:Επιθετικοί ποδοσφαιριστές Κατηγορία:Προπονητές ποδοσφαίρου Κόβεντρι Σίτι Κατηγορία:Ποδοσφαιριστές Φούλαμ ΦΚ Κατηγορία:Ποδοσφαιριστές Μπρέντφορντ ΦΚ Κατηγορία:Πρόεδροι ποδοσφαιρικών ομάδων Κατηγορία:Άγγλοι αυτοβιογράφοι
Φακούντο Πάρρα
Ο Φακούντο Μανουέλ Κάρλος Πάρρα είναι Αργεντινός ποδοσφαιριστής που αγωνίζεται ως επιθετικός.Γεννήθηκε στις 15 Ιουνίου του 1985 στο Μπουένος Άιρες και έχει ύψος 182 εκ.
Καριέρα
Ξεκίνησε το επαγγελματικό ποδόσφαιρο το 2004 από την Τσακαρίτα Τζούνιορς και την πρώτη κατηγορία της Αργεντινής σκοράροντας 2 φορές σε 20 αγώνες.Τις επόμενες δύο σεζόν σε 70 συμμετοχές στην Β' Κατηγορία της Αργεντινής είχε 20 τέρματα,γεγονός που προσέλκυσε το 2007,το ενδιαφέρον της τότε κυπελλούχου Ελλάδος Λάρισας,η οποία και τον απέκτησε για δύο χρόνια με τη μορφή δανεισμού.Κατά τα δύο χρόνια παραμονής του στην ομάδα του κάμπου, ο Πάρρα αγωνίστηκε σε 52 αγώνες πρωταθλήματος βρίσκοντας 10 φορές το δρόμο προς τις αντίπαλες εστίες.Τον Ιούλιο του 2009 το συμβόλαιο του παίκτη λύθηκε με υπαιτιότητα του ποδοσφαιριστή έπειτα από γνωμάτευση της Επιτροπής Επίλυσης Οικονομικών Υποθέσεων της ΕΠΟ.
Στην συνέχεια επέστρεψε στην Τσακαρίτα Τζούνιορς για να δοθεί το 2010 εκ νέου δανεικός,αυτή τη φορά στην Ιντεπεντιέντε όπου αγωνίζεται μέχρι σήμερα.Μάλιστα ήταν ο πρωταγωνιστής στον επαναληπτικό τελικό του Κόπα Σουδαμερικάνα κόντρα στην ΓΚΟΙΑΣ καθώς πέτυχε δύο τέρματα ενώ η ομάδα του κατέκτησε το τρόπαιο στη διαδικασία των πέναλτι.Την κατάκτηση του τροπαίου μαζί με τον Πάρρα, πανηγύρισαν άλλοι δύο πρώην παίκτες ελληνικής ομάδας,ο Λεάντρο Γκρατσιάν και ο Ρομπέρτο Μπατιόν (αγωνίστηκαν με τη φανέλα του Άρη).
Εξωτερικοί σύνδεσμοι
Κατηγορία:Αργεντινοί ποδοσφαιριστές Κατηγορία:Ποδοσφαιριστές Α.Ε. Λάρισας Κατηγορία:Επιθετικοί ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Σέριε Α Κατηγορία:Ποδοσφαιριστές Αταλάντα ΜΚ Κατηγορία:Ποδοσφαιριστές Ιντεπεντιέντε Κατηγορία:Ποδοσφαιριστές Τσακαρίτα Τζούνιορς Κατηγορία:Ποδοσφαιριστές Εθνικής Αργεντινής Κ20 Κατηγορία:Ποδοσφαιριστές Αστέρα Τρίπολης Κατηγορία:Ξένοι ποδοσφαιριστές στην Ελλάδα
Κατάλογος έργων της Παλαιάς Πινακοθήκης
Η σελίδα αυτή περιέχει εικονογραφημένο κατάλογο έργων της Παλαιάς Πινακοθήκης του Μονάχου.
Γερμανική ζωγραφική
Κατηγορία:Κατάλογοι έργων τέχνης ανά μουσείο
Μσκαβάνκ
Το Μσκαβάνκ (αρμενικά: Մշկավանք) είναι παλαιό Αρμενικό Αποστολικό μοναστήρι στη βορειοανατολική Επαρχία Ταβούς, στην Αρμενία. Ιδρύθηκε τον 12ο αιώνα και σήμερα είναι εγκαταλελειμμένο. Έχει καταστραφεί σε μεγάλο βαθμό και η περιοχή είναι κατάφυτη.
Το μοναστήρι είναι χτισμένο πάνω σε μια πλαγιά και περιβάλλεται από πυκνά δάση σε ένα ψηλό οροπέδιο, έξι χιλιόμετρα δυτικά του χωριού Κογμπ, περίπου 120 χιλιόμετρα από την πρωτεύουσα της Αρμενίας, Ερεβάν.
Παραπομπές
Κατηγορία:Αρμενικά Αποστολικά μοναστήρια στην Αρμενία
Τζέιμς Άντερσον (καλαθοσφαιριστής)
Ο Τζέιμς Λι Άντερσον (Ελ Ντοράντο, 25 Μαρτίου 1989), είναι Αμερικανός επαγγελματίας καλαθοσφαιριστής. Με ύψος 1,98 μ. αγωνίζεται ως σούτινγκ γκαρντ και σμολ φόργουορντ στην Μούρθια του Πρωταθλήματος Ισπανίας. Έπαιξε κολεγιακό μπάσκετ στο Κρατικό Πανεπιστήμιο της Οκλαχόμα και επιλέχθηκε από τους Σαν Αντόνιο Σπερς με την 20ή συνολική επιλογή στο ντραφτ του 2010 του ΝΒΑ.
Σταδιοδρομία στο λύκειο
Ο Άντερσον φοίτησε στο Γυμνάσιο του Τζάνξιον Σίτι στο Τζάνξιον Σίτι του Άρκανσο. Ως ανώτερος το 2006–07, ο Άντερσον οδήγησε τους Ντράγκονς στο πολιτειακό πρωτάθλημα Κατηγορίας 2A του Άρκανσο, σημειώνοντας 43 πόντους στο παιχνίδι τίτλου. Ο Άντερσον ανακηρύχθηκε παίκτης της χρονιάς στο Γκέιτορεϊντ για το Άρκανσο και επιλέχθηκε στις ομάδες McDonald's και Parade All-American.
Θεωρούμενος πρόσπεκτ τεσσάρων αστέρων από το Rivals.com, ο Άντερσον αναφέρθηκε ως ο υπ' αριθμόν 10 σμολ φόργουορντ και ο υπ' αριθμόν 32 παίκτης στη χώρα το 2007.
Κολεγιακή πορεία
Ο Άντερσον επέλεξε το Κρατικό Πανεπιστήμιο της Οκλαχόμα και είχε άμεσο αντίκτυπο, σημειώνοντας 29 πόντους στο πρώτο του κολεγιακό παιχνίδι, σε μία νίκη με 104–48 επί του Πραίρι Βιου. Ο Άντερσον θα συνέχιζε το δυνατό του παιχνίδι, έχοντας κατά μέσο όρο 13,3 πόντους ανά αγώνα. Έλαβε την τιμητική διάκριση για την επιλογή της Ομάδα του Μπιγκ 12 και μέλος της ομάδας Πρωτάρηδων του Μπιγκ 12.
Ο Τζέιμς Άντερσον συνέχισε να προοδεύει ως δευτεροετής, ανεβάζοντας τον μέσο όρο πόντων του στους 18,2 πόντους ανά παιχνίδι και ξεπέρασε το ορόσημο των 1.000 πόντων σταδιοδρομίας μόλις στο δεύτερο έτος του. Ονομάστηκε Ακαδημαϊκός Παίχτης του Μπιγκ 12 και στη δεύτερη ομάδα όλης της διάσκεψης.
Μετά τη δεύτερη χρονιά του, ο Άντερσον επιλέχθηκε να εκπροσωπήσει τις Ηνωμένες Πολιτείες στους Παγκόσμιους Πανεπιστημιακούς Αγώνες του 2009 στο Βελιγράδι της Σερβίας. Η ομάδα των ΗΠΑ κέρδισε το χάλκινο μετάλλιο με προπονητή τον Μπο Ράιαν.
Το νεανικό έτος του Άντερσον τον είδε να γίνεται ο κορυφαίος παίχτης στη Διάσκεψη του Μπιγκ 12. Ο Άντερσον έδωσε ρυθμό στη διάσκεψη στο σκοράρισμα, έχοντας κατά μέσο όρο πάνω από 24 πόντους ανά παιχνίδι στο παιχνίδι του συνεδρίου. Οδήγησε τους Κάουμποϊς σε επίδοση πρωταθλήματος 9–7. Στο τέλος της κανονικής περιόδου του Μπιγκ 12, ο Τζέιμς Άντερσον ονομάστηκε Παίχτης της Χρονιάς του Μπιγκ 12 Η Sporting News απεκάλεσε επίσης τον Άντερσον ως Παναμερικανό πρώτης ομάδας.
Επαγγελματική σταδιοδρομία
Ο Άντερσον επιλέχτηκε από τους Σαν Αντόνιο Σπερς στο ντραφτ του ΝΒΑ το 2010 με την 20ή συνολική επιλογή.
Ο Άντερσον εμφανίστηκε σε έξι παιχνίδια στις αρχές της περιόδου, πριν μείνει εκτός δράσης με κάταγμα τάσης στο πέμπτο μετατάρσιο του δεξιού του ποδιού. Στις 26 Ιανουαρίου 2011, διορίστηκε στους Όστιν Τόρος της D-League του ΝΒΑ, προκειμένου να επιστρέψει στην αγωνιστική του φόρμα. Ο Άντερσον έπαιξε δύο παιχνίδια με τους Τόρος, πριν ανακληθεί από τους Σπερς τρεις μέρες αργότερα. Ωστόσο, στις 7 Φεβρουαρίου, διορίστηκε για άλλη μία φορά στους Τόρος, όπου εμφανίστηκε σε πέντε ακόμη παιχνίδια, πριν ανακληθεί από τους Σπερς στις 23 Φεβρουαρίου Οι Σπερς δεν ενεργοποίησαν την επιλογή του παίκτη κατά τη διάρκεια του καλοκαιριού και έτσι έμεινε ελεύθερος.
Τον Σεπτέμβριο του 2012, ο Άντερσον υπέγραψε με τους Ατλάντα Χοκς. Αποχώρησε από τους Χοκς στις 27 Οκτωβρίου 2012. Στη συνέχεια, αποκτήθηκε από τους Μπέικερσφιλντ Τζαμ της ΝΒΑ D-League και στη συνέχεια ανταλλάχθηκε στους Ρίο Γκράντε Βάλεϊ Βάιπερς.
Στις 21 Νοεμβρίου 2012, ο Άντερσον υπέγραψε με τους Σπερς για μία δεύτερη θητεία, ελπίζοντας να καλύψει το κενό στη θέση του σμολ φόργουορντ με τον Κάουι Λέοναρντ και τον Στίβεν Τζάκσον εκτός με τραυματισμούς. Επέλεξε την εμφάνιση με τον αριθμό 11, αφού ο Ναντό ντε Κολό φορούσε το προηγούμενο αριθμό του, το 25. Στις 20 Δεκεμβρίου 2012, αποχώρησε ξανά από τους Σπερς.
Αποκτήθηκε ξανά από τους Ρίο Γκράντε Βάλεϊ Βάιπερς στις 25 Δεκεμβρίου 2012.
Στις 2 Ιανουαρίου 2013, ο Άντερσον υπέγραψε με τους Χιούστον Ρόκετς. Στις 15 Ιουλίου 2013 έφυγε από την ομάδα.
Στις 16 Ιουλίου 2013, ο Άντερσον αποκτήθηκε από τους Φιλαδέλφεια 76ερς. Στις 13 Νοεμβρίου 2013, σημείωσε 36 πόντους σε μία νίκη με 123-117 στην παράταση απέναντι στους Χιούστον Ρόκετς. Ευστόχησε σε ένα τρίποντο με 6,6 δευτερόλεπτα να απομένουν στο ρολόι για να στείλει το παιχνίδι στην παράταση. Στις 30 Ιουνίου 2014, αποχώρησε από τους 76ερς.
Στις 5 Αυγούστου 2014, υπέγραψε μονοετές συμβόλαιο με τη Ζαλγκίρις Κάουνας. Βοήθησε τη Ζαλγκίρις να κερδίσει το Λιθουανικό Πρωτάθλημα για 5η συνεχόμενη χρονιά.
Στις 16 Ιουλίου 2015, ο Άντερσον υπέγραψε με τους Σακραμέντο Κινγκς.
Στις 21 Ιουλίου 2016, υπέγραψε διετές συμβόλαιο με την τουρκική Νταρουσάφακα.
Στις 12 Ιουλίου 2018, ο Άντερσον χώρισε τους δρόμους του με τη Χίμκι και εντάχθηκε στην τουρκική Εφές Αναντολού, υπογράφοντας διετές συμβόλαιο. Τη σεζόν 2019-20, μέτρησε 3,5 πόντους και 3,2 ριμπάουντ, με τα νούμερά του να ανεβαίνουν κατά πολύ στην τουρκική λίγκα, όπου μέτρησε 9,7 πόντους και 3,6 ριμπάουντ. Στις 16 Ιουλίου 2020, ανανέωσε το συμβόλαιό του για ακόμα μία χρονιά. Στις 30 Μαΐου 2021, κατέκτησε την πρώτη Ευρωλίγκα της καριέρας του, αφού η Εφές νίκησε στον τελικό την Μπαρτσελόνα 86-81. Τη σεζόν 2020-21, μέτρησε 4,2 πόντους παίρνοντας λίγες προσπάθειες έχοντας ωστόσο 45% από το τρίποντο και 54% στα σουτ δύο πόντων. Πρόσθεσε 2,8 ριμπάουντ και αγωνίστηκε και στα 41 παιχνίδια της Έφες στην πορεία της προς τον τίτλο της Ευρωλίγκα. Στις 7 Ιουνίου κατέκτησε και το Πρωτάθλημα Τουρκίας, αφού η Εφές νίκησε την Φενέρ στη σειρά των τελικών με 3-0. Επέκτεινε το συμβόλαιό του στις 24 Ιουνίου 2021. Στις 20 Φεβρουαρίου 2022, κατέκτησε το Κύπελλο Τουρκίας αφού η Εφές κέρδισε στον τελικό την Φενέρμπαχτσε 86-72. Στις 21 Μαΐου 2022, η Εφές νίκησε στον τελικό την Ρεάλ Μαδρίτης 58-57 και έτσι κατέκτησε την δεύτερη Ευρωλίγκα της καριέρας του. Τη σεζόν 2021-22, μέτρησε στην Ευρωλίγκα 3.1 πόντους μ.ο. Στις 17 Ιουνίου 2022, αποτέλεσε παρελθόν για την Εφές μετά από τέσσερα χρόνια παρουσία στον σύλλογο.
Στις 25 Ιουνίου 2022, ανακοινώθηκε από την ισπανική Μούρθια.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Σμολ φόργουορντ Κατηγορία:Σούτινγκ γκαρντ Κατηγορία:Καλαθοσφαιριστές Σαν Αντόνιο Σπερς Κατηγορία:Καλαθοσφαιριστές Σακραμέντο Κινγκς Κατηγορία:Καλαθοσφαιριστές Φιλαδέλφεια 76ers Κατηγορία:Καλαθοσφαιριστές Χιούστον Ρόκετς Κατηγορία:Καλαθοσφαιριστές Νταρουσάφακα Κατηγορία:Καλαθοσφαιριστές Ζάλγκιρις Κάουνας Κατηγορία:Καλαθοσφαιριστές Χίμκι Κατηγορία:Καλαθοσφαιριστές Ώστιν Τόρος Κατηγορία:Καλαθοσφαιριστές Εφές Αναντόλου Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές τουρκικών συλλόγων Κατηγορία:Καλαθοσφαιριστές Πρωταθλήματος Τουρκίας Κατηγορία:Καλαθοσφαιριστές του NBA Κατηγορία:Σελίδες με μη επιθεωρημένες μεταφράσεις
Κωνσταντίνος Αλεξανδρής
Ο Κωνσταντίνος Αλεξανδρής (14 Δεκεμβρίου 1894 - 11 Ιουνίου 1976), του Αποστόλου, ήταν Έλληνας αξιωματικός του Πολεμικού Ναυτικού και υπουργός.
Βιογραφία
Γεννήθηκε στις Κονίστρες της Κύμης και σπούδασε στη Σχολή Ναυτικών Δοκίμων και στη συνέχεια στη Σχολή Πυροβολικού του Πόρτσμουθ, στο Ηνωμένο Βασίλειο.
Πολέμησε στους Βαλκανικούς Πολέμους ως δόκιμος με βαθμό αρχικελευστή.
Την περίοδο 1920-21 δίδαξε στη Σχολή Ναυτικών Δοκίμων και στη Σχολή Πολέμου. Από το 1912 ως το 1935, οπότε αποτάχθηκε, λόγω της συμμετοχής του σε κίνημα, υπηρέτησε στο Πολεμικό Ναυτικό.
Το 1930 έγινε υπασπιστής του Προέδρου της Δημοκρατίας. To 1943 προήχθη σε Υποναύαρχο και έγινε αρχηγός του Στόλου. Την περίοδο 1941-43 ήταν ναυτικός ακόλουθος στη βρετανική πρεσβεία στο Λονδίνο.
Στην κυβέρνηση του Κανελλόπουλου υπηρέτησε ως υπουργός Εμπορικής Ναυτιλίας από την 1η Νοεμβρίου ως τις 22 Νοεμβρίου 1945.
Το 1947 αποστρατεύτηκε και τιμήθηκε με πολλά μετάλλια και παράσημα. Ανάμεσα στα άλλα, ήταν πρόεδρος της Εταιρείας Ευβοϊκών Σπουδών και του Οργανισμού Ανέλκυσης Ναυαγίων.
Απεβίωσε στην Αθήνα τον Ιούνιο του 1976 και κηδεύτηκε από το Πρώτο Νεκροταφείο Αθηνών. Ήταν παντρεμένος με τη Λιλή Αντωνοπούλου.
Άφησε πλούσιο συγγραφικό έργο, για το οποίο βραβεύτηκε δύο φορές (1930, 50) από την Ακαδημία Αθηνών.
Εξωτερικοί σύνδεσμοι
Κατηγορία:Έλληνες αξιωματικοί του Πολεμικού Ναυτικού Κατηγορία:Έλληνες υπουργοί Εμπορικής Ναυτιλίας
Εορταστικό τριήμερο στα Γιάννενα
To Εορταστικό τριήμερο στα Γιάννενα της Έρσης Σωτηροπούλου εκδόθηκε το 1982 (Νεφέλη). Πρόκειται για μια μυθοπλαστική ημερολογιακή νουβέλα στην οποία καταγράφεται η τριήμερη περιπέτεια μιας σερβιτόρας, από τη στιγμή που αυτή αποφασίζει να ακολουθήσει έναν άγνωστο άντρα στα Γιάννενα. Στην πρώτη "εγγραφή" οι προσδοκίες της ηρωίδας για μια ερωτική βραδιά ματαιώνονται. Στη δεύτερη "εγγραφή", η εισαγωγή του φανταστικού στοιχείου οδηγεί σε μια γκροτέσκα και κανιβαλιστική σκηνή, στην οποία η ηρωίδα καταναλώνεται κυριολεκτικά από τον άντρα. Παράλληλα, η ηρωίδα σταδιακά απελευθερώνεται από το  φύλο  και τις  κοινωνικές νόρμες,  ενώ στο τέλος της νουβέλας έχουμε  ανατροπή των έμφυλων ρόλων. Στο έργο υπάρχει σύντηξη του φαντασιακού και του ρεαλιστικού στοιχείου,  ενώ η αφήγηση μεγεθύνοντας το οικείο και καθημερινό  το καθιστά ανοίκειο.
Παραπομπές
Κατηγορία:Νουβέλες
Κωνσταντίνος Γουλής
Ο Κωνσταντίνος Γουλής (1886 - 11 Ιουνίου 1968), του Σπυρίδωνος, ήταν Έλληνας γιατρός και πολιτικός. Διετέλεσε βουλευτής Κέρκυρας.
Βιογραφικά στοιχεία
Στα μέσα της δεκαετίας του 1930 κατήλθε στον πολιτικό στίβο. Εξελέγη βουλευτής Κέρκυρας με το Λαϊκό Κόμμα το 1935 και το 1946 και στη συνέχεια προσχώρησε στον Ελληνικό Συναγερμό, με τον οποίο εξελέγη βουλευτής Κέρκυρας το 1951 και Κέρκυρας-Παξών το 1952.
Πέθανε τον Ιούνιο του 1968.
Παραπομπές
Κατηγορία:Βουλευτές Κέρκυρας Κατηγορία:Βουλευτές εκλεγμένοι με το Λαϊκό Κόμμα Κατηγορία:Βουλευτές εκλεγμένοι με τον Ελληνικό Συναγερμό Κατηγορία:Βουλευτές Κέρκυρας - Παξών
Ο βασιλιάς του φλίπερ
Παραπομπές
↑ Ξυδάκης, Ν. Γ. 1998. «Το σοκ της γραφής», Madame Figaro 66.
↑ Θεοδοσοπούλου, Μ. 1998. «Στην περοχή του άσεμνου» Η εποχή, 19/7/1998.
Κατηγορία:Ελληνικά διηγήματα
792 Μετκαλφία
Η Μετκαλφία (Metcalfia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,114. Ανακαλύφθηκε το 1907 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης, και πήρε το όνομά της από το επώνυμο του ανακαλύψαντος.
Φυσικά χαρακτηριστικά
Η μέση διάμετρος της Μετκαλφίας εκτιμάται σε 60 χιλιόμετρα. Τα υπόλοιπα φυσικά χαρακτηριστικά της είναι άγνωστα.
Εξωτερικοί σύνδεσμοι
Μετκαλφια
Eurythyrea
Η Eurythyrea είναι γένος εντόμων της τάξης των κολεοπτέρων και της οικογένειας των Buprestidae. Το γένος Eurythyrea περιλαμβάνει στην Ευρώπη τέσσερα είδη. Παγκοσμίως αναφέρονται έξι είδη. Τα ευρωπαϊκά είδη είναι η E. aurata (Pallas 1776), η E. austriaca (Linné 1767) η E. quercus (Herbst 1780) και η E. micans (Fabricius 1794). Σχετικά με τον ερευνητή που έκανε την ταυτοποίηση του γένους, οι ειδικοί διαφωνούν. Αναφέρονται ο Dejean, 1833 ή ο Lacordaire, 1835.
Μορφολογικά χαρακτηριστικά του ακμαίου
Τα είδη της Eurythyrea αναγνωρίζονται εύκολα. Το χρώμα είναι χρυσό ή σμαραγδένιο πράσινο με έντονες χρυσές ή μπλε αποχρώσεις. Η μορφή του σώματος μοιάζει πολύ με την Buprestis. Τα μάτια και στα δυο είδη δε σφίγγουν το μέτωπο. Στα αρσενικά άτομα της Eurythyrea όμως δεν υπάρχει αυλάκι ή προέκταση στο τέλος της μπροστινής κνήμης.
Ο θυρεός είναι πλατύτερος στην Eurythyrea παρά στην Buprestis, στην E. austriaca πολύ πλατύς (Εικ. 1). Πιθανώς η Eurythyrea πήρε το όνομά της από αυτό το μορφολογικό χαρακτηριστικό.
Για την κατάταξη του γένους στα διάφορα είδη χρησιμοποιούνται μεταξύ άλλων η μορφή του θυρεού, η γωνία μεταξύ προνώτου και ελύτρων και η πυκνότητα των σημείων στο πρόνωτο.
Γεωγραφική διανομή και οικότοπος των ευρωπαικών ειδών
Από τα ευρωπαϊκά είδη μόνο η E. micans λείπει στην Ελλάδα. Η περιοχή διανομής της περιορίζεται στη Δυτική Μεσόγειο.
Τα τρία είδη, που συναντούμε και στην Ελλάδα, διαφέρουν σαφώς μεταξύ τους όσον αφορά στους ξενιστές τους. Την  E. aurata συναντούμε στη λεύκη (Populus), η E. austriaca ζει στα έλατα και πεύκα στο ελατόδασος των βουνών. Και τα προνυμφιακά στάδια της E. quercus εκτελούν την εξέλιξή τους σε βελανιδιές, καστανιές ή οξιές.
Την  E. aurata τη συναντούμε μόνο σε λίγες τοποθεσίες στην Κεντρική και Βόρεια Ελλάδα στα παραποτάμια υδροχαρή δάση. Η E. quercus είναι σπάνιο είδος των φυλλοβόλων δασών στα βουνά στην Κεντρική και Βόρεια Ελλάδα, μπορούμε να την βρούμε όμως και στην Πελοπόννησο. Η E. austriaca είναι το πιο συχνό είδος του γένους. Το συναντούμε στην Κεντρική και Βόρεια Ελλάδα, στην Πελοπόννησο και στα Ιόνια Νησιά. Η περιοχή διανομής της επεκτείνεται από τη Βόρεια Αφρική έως την Κεντρική Ρωσία E. austriaca είναι συνώνυμο με E. marginata (Herbst 1801).
Η E. aurata και η E. quercus είναι στοιχεία της κασπιανής πανίδας. Η περιοχή διανομής της E. aurata επεκτείνεται μέχρι την Ασία. Αντίθετα την E. quercus συναντούμε μόνο στην Ευρώπη. Η περιοχή διανομής της επεκτείνεται όμως περισσότερο προς τις χώρες της Δυτικής Μεσογείου.
Τα άλλα είδη της Eurythyrea ζουν στον ασιατικό χώρο.
Αναφορές
Κατηγορία:Κολεόπτερα
793 Αριζόνα
Η Αριζόνα (Arizona) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,934. Ανακαλύφθηκε το 1907 από τον Αμερικανό αστρονόμο Πέρσιβαλ Λόουελ, που παρατηρούσε από το Φλάγκσταφ της Αριζόνα, και πήρε το όνομά της από την τελευταία.
Φυσικά χαρακτηριστικά
Η μέση διάμετρος της Αριζόνα εκτιμάται σε 28,95 χιλιόμετρα. Ο φασματικός τύπος της είναι S (λιθώδης), ενώ το άλβεδό της είναι 0,1659. Είναι άγνωστο αν και με ποια περίοδο περιστρέφεται η Αριζόνα γύρω από τον εαυτό της.
Εξωτερικοί σύνδεσμοι
Αριζονα Κατηγορία:Αριζόνα
Μοιρογνωμόνιο
Το μοιρογνωμόνιο είναι ένα όργανο μετρήσεως, που συνήθως κατασκευάζεται από διαφανές πλαστικό ή γυαλί και χρησιμοποιείται για τη μέτρηση γωνιών. Τα περισσότερα μοιρογνωμόνια μετρούν τις γωνίες σε μοίρες (°) και συνήθως είναι ημικυκλικά, υποδιαιρούμενα σε 180 ίσα διαστήματα. Υπάρχουν όμως και μοιρογνωμόνια που μετρούν τις γωνίες σε ακτίνια ή και βαθμούς.
Εφαρμογές και τύποι
Τα μοιρογνωμόνια χρησιμοποιούνται σε διάφορες εφαρμογές μηχανικού, αρχιτεκτονικού και τεχνικού σχεδιασμού, αλλά ίσως η συχνότερη χρήση τους είναι σε μαθήματα γεωμετρίας στα σχολεία.
Υπάρχουν και προηγμένοι τύποι μοιρογνωμονίου, όπως ο τύπος με έναν ή δύο κινητούς βραχίονες (bevel protractor), που με την περιστροφή τους βοηθούν να μετρηθεί η γωνία καλύτερα. Για μεγαλύτερη ακρίβεια, ο βραχίονας φέρει σε κάποια μοντέλα κλίμακα βερνιέρου.
Εξωτερικοί σύνδεσμοι
Κατηγορία:Όργανα μέτρησης Κατηγορία:Μαθηματικά όργανα Κατηγορία:Ναυτικά όργανα Κατηγορία:Τεχνικό σχέδιο Κατηγορία:Γραφική ύλη
Όσμπερτ Πότερ
Ο Όσμπερτ Πότερ (Osbert Potter, γενν. στις 8 Μαΐου 1956 στην Τορτόλα των Βρετανικών Παρθένων Νήσων) ήταν ο 11ος Αντικυβερνήτης των Αμερικανικών Παρθένων Νήσων από το 2015 ως το 2019.
Παραπομπές
Κατηγορία:Αντικυβερνήτες των Αμερικανικών Παρθένων Νήσων
Νεοχώρι Πουγκακίων Φθιώτιδας
Για συνώνυμους οικισμούς στην Φθιώτιδα δείτε το λήμμα: Νεοχώρι Φθιώτιδας
Το Νεοχώρι Πουγκακίων είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας, το οποίο βρίσκεται προς στα όρια με την Περιφερειακή Ενότητα Ευρυτανίας. Είναι κτισμένο στις βορειοανατολικές πλαγιές του όρους Κοκκάλια σε υψόμετρο 830 μέτρα. Απέχει 26 χλμ. ΝΑ. από τη Μακρακώμη, 62 χλμ. Δ.-ΝΔ. από τη Λαμία και 25 χλμ. ΝΑ. από το Καρπενήσι. Αναφέρεται επίσημα ως οικισμός το 1940 να προσαρτάται στην τότε κοινότητα Πουγκακίων. Σύμφωνα με το Πρόγραμμα «Καλλικράτης», μαζί με τα Πουγκάκια, τον Βλάχικο, τα Κέδρα και τα Μαστοραίικα αποτελούν την τοπική κοινότητα Πουγκακίων που υπάγεται στη δημοτική ενότητα Σπερχειάδος του Δήμου Μακρακώμης και σύμφωνα με την απογραφή του 2011 έχει πληθυσμό 14 κατοίκους.
Σημείωση
Στον ίδιο δήμο υπάρχει ο ομώνυμος οικισμός Νεοχώρι Τυμφρηστού.
Παραπομπές
Κατηγορία:Δήμος Μακρακώμης Κατηγορία:Χωριά του νομού Φθιώτιδας
Συντελεστές παραγωγής
Στα οικονομικά, συντελεστές παραγωγής είναι οι εισροές στην παραγωγική διαδικασία. Αποτελούν τη βάση της παραγωγικής διαδικασίας και περιλαμβάνουν υλικά και άλλα αγαθά που χρησιμοποιούνται σε αυτή για την παραγωγή προϊόντων και υπηρεσιών (εκροές). Υπάρχουν τέσσερις βασικοί συντελεστές παραγωγής:
Πηγές
Κατηγορία:Οικονομικά της παραγωγής Κατηγορία:Μικροοικονομική Κατηγορία:Εργασία Κατηγορία:Κεφάλαιο
Αντικυβερνήτης των Αμερικανικών Παρθένων Νήσων
Ο Αντικυβερνήτης (ή υποκυβερνήτης) είναι ο αναπληρωτής του Κυβερνήτη των Αμερικανικών Παρθένων Νήσων. Πρώτος στο αξίωμα αυτό υπηρέτησε ο Ντέιβιντ Έρλε Μάας (1915 - 1η Φεβρ. 2005 ), από το 1969 ως το 1973.
Εξωτερικοί σύνδεσμοι
*
Ιακωβιανή εποχή
Η Ιακωβιανή εποχή αναφέρεται στην περίοδο της Αγγλικής και Σκωτικής ιστορίας που συμπίπτει με την βασιλεία του Βασιλιά Ιάκωβου Α' (1603- 1625) της Αγγλίας, ο οποίος ήταν επίσης ο Ιάκωβος ΣΤ' της Σκωτίας. Η Ιακωβιανή εποχή διαδέχεται την Ελισαβετιανή εποχή και προηγείται της Καρολίνειας εποχής και συγκεκριμένα παρουσιάζει ένα στιλ αρχιτεκτονικής, οπτικής τέχνης, διακοσμητικών τεχνών, και λογοτεχνίας, το οποίο κυριαρχεί αυτή την περίοδο.
Η λέξη "Ιακωβιανός" προέρχεται από την εβραϊκή λέξη Ιακώβ, που είναι η αυθεντική μορφή του αγγλικού ονόματος James.
Κύρια γεγονότα της Ιακωβιανής εποχής
Η πρακτική αν όχι επίσημη ένωση της Αγγλίας και της Σκωτίας υπό έναν κυβερνήτη ήταν μια εξέλιξη μεγάλης σημασίας και για τα δύο έθνη, και θα επηρέαζε την ύπαρξή τους έως σήμερα. Μία άλλη εξέλιξη αποφασιστικής σημασίας ήταν η ίδρυση των πρώτων Βρετανικών αποικιών στη Βορειοαμερικανική ήπειρο, στο Τζέιμσταουν (Βιρτζίνια) το 1607, στην Νέα Γη το 1610, και στην Αποικία Πλίμουθ στη Μασαχουσέτη το 1620, η οποία άνοιξε το δρόμο για μελλοντική Βρετανική εγκατάσταση και την ουσιαστική διαμόρφωση του Καναδά και των ΗΠΑ.
Το πιο αρνητικό επεισόδιο της βασιλείας του Ιακώβου συνέβη στις 5 Νοεμβρίου 1605. Αυτήν την ημέρα, μια ομάδα Άγγλων Καθολικών (ο πιο διάσημος, στις νεότερες γενεές ήταν ο Γκάι Φωκς) προσπάθησε να ανατινάξει τον Βασιλιά και το Κοινοβούλιο στο Παλάτι του Ουέστμινστερ. Παρόλα αυτά, η Συνωμοσία της Πυρίτιδας αποκαλύφθηκε και αποτράπηκε και οι καταδικασμένοι συνωμότες κρεμάστηκαν, πνίγηκαν και διαμελίσθηκαν.
Ο γάμος της κόρης του Ιακώβου, πριγκίπισσας Ελισάβετ της Βοημίας, με το Φρειδερίκο Ε', εκλέκτορα του Παλατινάτου, στις 14 Φεβρουαρίου 1613 ήταν κάτι παραπάνω από το κοινωνικό γεγονός της περιόδου εκείνης, καθώς η ένωση του ζευγαριού είχε πολιτικές και στρατιωτικές συνέπειες. Η εκλογή του Φρειδερίκου και της Ελισάβετ ως Βασιλιά και Βασίλισσας της Βοημίας το 1619 και η διαμάχη που προκάλεσε έθεσε τις απαρχές του περιβόητου και καταστροφικού Τριακονταετούς Πολέμου. Ο Βασιλιάς Ιάκωβος ήταν πεπεισμένος ότι θα έπρεπε να αποφύγει την εμπλοκή του στην ηπειρωτική αυτή διαμάχη, κάτι που μεταγενέστερα κρίθηκε ως μια από τις πιο σημαντικές και θετικότερες πλευρές της βασιλείας του.
Βασιλικά οικονομικά
Τα πολιτικά γεγονότα και οι εξελίξεις της Ιακωβιανής εποχής δεν μπορούν να γίνουν κατανοητά εκτός από την οικονομική κατάσταση. Ο Ιάκωβος είχε κληρονομήσει ένα χρέος 350.000 αγγλικών λιρών από την Βασίλισσα Ελισάβετ· από το 1608 το χρέος είχε ανέβει στις 1.400.000 λίρες και αυξανόταν κατά 140.000 λίρες ετησίως. Μέσω ενός παταγώδους προγράμματος πώλησης Βασιλικών τίτλων, ο Λόρδος Θησαυροφύλακας Ρόμπερτ Σέσιλ μείωσε το χρέος σε 300.000 λίρες και το ετήσιο έλλειμμα σε 46.000 λίρες το 1610, αλλά δεν μπορούσε να ακολουθήσει την ίδια μέθοδο ανακούφισης για πολύ ακόμη. Το αποτέλεσμα ήταν μια σειρά εντάσεων και συχνά απέτυχε σε διαπραγματεύσεις με το Κοινοβούλιο για οικονομική ενίσχυση, μια κατάσταση η οποία χειροτέρεψε κατά τις βασιλείες του Ιακώβου και του γιου του και κληρονόμου του Καρόλου Α΄, μέχρι την κρίση του Αγγλικού Εμφυλίου Πολέμου.
Η Ιακωβιανή εποχή τελείωσε με μια σφοδρή οικονομική κρίση κατά την περίοδο 1620-1626, περιπλεγμένη από μια σοβαρή έξαρση βουβωνικής πανώλης στο Λονδίνο το 1625.
Λογοτεχνία
Στη λογοτεχνία, μερικά από τα πιο δυνατά έργα του Σαίξπηρ γράφηκαν σε αυτήν τη περίοδο (για παράδειγμα Η Τρικυμία, Βασιλιάς Ληρ, και Μάκβεθ), όπως επίσης και δυνατά έργα από τον Τζων Γουέμπστερ και τον Μπεν Τζόνσον, ο οποίος συνέβαλε επίσης στην ποίηση της περιόδου αυτής. Στην πρόζα, τα πιο αντιπροσωπευτικά έργα είναι του φιλόσοφου Φράνσις Μπέικον.
Ο Τζόνσον επίσης διακρίθηκε στο εξειδικευμένο λογοτεχνικό και θεατρικό είδος της μασκαράτας κωμωδίας (masque): το όνομά του έχει συνδεθεί με αυτό του Ίνιγκο Τζόουνς στην ανάπτυξη του καλλιτεχνικού αυτού είδους. Ωστόσο, το μεγάλο κόστος των θεαμάτων αυτών αποξένωσε τις μεσαίες τάξεις και τους Πουριτανούς, λόγω της αίσθησης του "περιττού" και της αυτοπροβολής και υπερβολής.
Επιστήμη
Ο Φράνσις Μπέικον είχε μεγάλη επιρροή στην ανάπτυξη της σύγχρονης επιστήμης, η οποία εισερχόταν σε μια κρίσιμη περίοδο, καθώς το έργο του Κέπλερ στη Γερμανία και του Γκαλιλέο Γκαλιλέι στην Ιταλία έφεραν σε νέο επίπεδο ανάπτυξης την "επανάσταση του Κοπέρνικου.
Εξάλλου, σε πρακτικό επίπεδο υπήρχε μεγάλη πρόοδος στους τομείς της ναυτικής εξερεύνησης, χαρτογραφίας και έρευνας.
Τέχνες
Στις καλές τέχνες κυριαρχούσαν ταλέντα από το εξωτερικό. Ο Ντάνιελ Μύτενς ήταν ο πιο επιφανής ζωγράφος πορτρέτων κατά τη βασιλεία του Ιακώβου, ενώ ο Άντονι βαν Ντάικ κατά τη βασιλεία του γιου του. Η αργή ανάπτυξη ενός τοπικού είδους ζωγραφικής, μιας "σχολής", συνεχίστηκε κατά τη βασιλεία του Ιακώβου και του Καρόλου, παράγοντας ζωγράφους όπως ο Ρόμπερτ Πικ ο Πρεσβύτερος, ο Γουίλιαμ Λάρκιν και ο Σερ Ναθάνιελ Μπέικον. Στο ρεύμα αυτό κάποιοι εντάσσουν και τον Κορνέλιους Τζόνσον, γεννημένο και μορφωμένο στο Λονδίνο, ο οποίος δραστηριοποιήθηκε κατά τις δυο πρώτες βασιλείες των Στιούαρτ.
Ανάπτυξη του καπνού
Στον τομέα της καθημερινής ζωής και συνηθειών, κατά την Ιακωβιανή εποχή άρχισε να αυξάνεται η συνήθεια του καπνίσματος. Μέχρι το 1612, το Λονδίνο είχε 7000 καπνοπώλες και καπνιστήρια. Η αποικία της Βιρτζίνιας κατάφερε να επιβιώσει λόγω της απόκτησης αυτής της συνήθειας από τους Άγγλους.
Εξωτερικοί σύνδεσμοι
Κατηγορία:Ιστορία της Αγγλίας Κατηγορία:Ιστορικές περίοδοι
Σομαλική γλώσσα
Η σομαλική (Af-Soomaali) είναι Αφροασιατική γλώσσα που ανήκει στην Κουσιτική οικογένεια. Ομιλείται ως μητρική γλώσσα από Σομαλούς στη Μεγαλύτερη Σομαλία και τη Σομαλική διασπορά. Είναι επίσημη γλώσσα της Σομαλιλάνδης, της Σομαλίας, εθνική γλώσσα στο Τζιμπουτί και γλώσσα εργασίας στην περιφέρεια Σομάλι της Αιθιοπίας. Χρησιμοποιείται ως βοηθητική γλώσσα από μερικές γειτονικές εθνοτικές μειονοτικές ομάδες και άτομα. Η Σομαλική γλώσσα γράφεται επίσημα με το λατινικό αλφάβητο.
Ταξινόμηση
Ανήκει στον κουσιτικό κλάδο της αφροασιατικής οικογένειας. Ανήκει στα Πεδινά Ανατολικά Κουσιτικά, μαζί με τα Αφάρ και Σάχο. Η σομαλική είναι η καλύτερα τεκμηριωμένη κουσιτική γλώσσα, με τις ακαδημαϊκές σπουδές της γλώσσας να χρονολογούνται από τα τέλη του 19ου αιώνα.
Γεωγραφική κατανομή
Η σομαλική ομιλείται από Σομαλούς στη Σομαλία, τη Σομαλιλάνδη, το Τζιμπουτί, την Αιθιοπία, την Υεμένη, την Κένυα και τη Σομαλική διασπορά. Ομιλείται και ως βοηθητική γλώσσα από μερικές εθνοτικές μειονοτικές ομάδες και άτομα σε αυτές τις περιοχές.
Είναι η δεύτερη πιο ομιλούμενη κουσιτική γλώσσα μετά τα Ορόμο.
Το 2006, υπήρχαν περίπου 16.6 εκατομμύρια ομιλητές της γλώσσας, εκ των οποίων περίπου 8.3 εκατομμύρια κατοικούσαν στη Σομαλία. Η γλώσσα ομιλείται από περίπου το 95% των κατοίκων της χώρας και την πλειοψηφία του πληθυσμού στο Τζιμπουτί.
Μετά την έναρξη του Σομαλικού Εμφυλίου Πολέμου στις αρχές της δεκαετίας του 1990, η Σομαλική διασπορά αυξάνεται σε μέγεθος, με νέες κοινότητες να διαμορφώνονται στη Μέση Ανατολή, τη Βόρεια Αμερική και την Ευρώπη.
Επίσημη θέση
Συνταγματικά, τα σομαλικά και τα αραβικά είναι οι δύο επίσημες γλώσσες της Σομαλίας. Η σομαλική είναι επίσημη από τον Ιανουάριο του 1973, όταν το Ανώτατο Επαναστατικό Συμβούλιο δήλωσε τη σομαλική ως κύρια γλώσσα διοίκησης και εκπαίδευσης στη Λαϊκή Δημοκρατία της Σομαλίας. Η σομαλική έγινε το κύριο μέσο διδασκαλίας στις πρώτες τέσσερις τάξεις μετά τις προπαρασκευαστικές εργασίες από τη κρατική Επιτροπή Σομαλικής Γλώσσας. Αργότερα επεκτάθηκε σε όλες τις τάξεις το 1979. Το 1972, το Ανώτατο Επαναστατικό Συμβούλιο ενέκρινε το λατινικό ως το επίσημο αλφάβητο, ενώ μέχρι τότε διάφορα αλφάβητα ήταν σε χρήση. Παράλληλα, η ιταλόφωνη καθημερινή εφημερίδα Stella d'Ottobre κρατικοποιήθηκε, μετονομάστηκε σε Xiddigta Oktoobar ("Αστέρι του Οκτώβρη") και άρχισε να δημοσιεύεται στα σομαλικά. Το κρατικό Ραδιόφωνο της Μογκαντίσου μεταδίδει προγράμματα στα σομαλικά από το 1943. Επιπλέον, τα περιφερειακά τηλεοπτικά δίκτυα της Σομαλιλάνδης και του Πούντλαντ, καθώς και τα Eastern Television Network και Horn Cable Television μεταξύ άλλων, μεταδίδουν προγράμματα στα σομαλικά.
Η Σομαλική είναι αναγνωρισμένη ως επίσημη γλώσσα εργασίας στην περιφέρεια Σομάλι της Αιθιοπίας. Αν και δεν είναι επίσημη γλώσσα του Τζιμπουτί, αποτελεί μια σημαντική εθνική γλώσσα. Η σομαλική χρησιμοποιείται σε τηλεοπτικές και ραδιοφωνικές εκπομπές, με το κρατικό ραδιόφωνο του Τζιμπουτί να μεταδίδει προγράμματα στη σομαλική γλώσσα από το 1943 και μετά.
Η Σομαλική γλώσσα ρυθμίζεται από τη Περιφερειακή Σομαλική Γλωσσική Ακαδημία, ένα διακυβερνητικό όργανο που ιδρύθηκε τον Ιούνιο του 2013 στη πόλη του Τζιμπουτί από τις κυβερνήσεις του Τζιμπουτί, της Σομαλίας και της Αιθιοπίας. Είναι επίσημο όργανο διατήρησης της γλώσσας.
Εδώ και αρκετά χρόνια, είναι διαθέσιμη στη Μετάφραση Google
Παραπομπές
Κατηγορία:Γλώσσες του Τζιμπουτί Κατηγορία:Γλώσσες της Κένυας Κατηγορία:Γλώσσες της Αιθιοπίας Κατηγορία:Γλώσσες της Σομαλίας Κατηγορία:Συγκολλητικές γλώσσες
Σαρακηνοί Πέλλας
Οι Σαρακηνοί είναι ορεινό χωριό της Κεντρικής Μακεδονίας στην Περιφερειακή Ενότητα Πέλλας
Γεωγραφικά στοιχεία
Οι Σαρακηνοί παλαιότερα ονομάζονταν Σαρακίνοβο και ακόμα παλαιότερα Σαρακίνα. Βρίσκεται προς τα σύνορα της Ελλάδας με τη Βόρεια Μακεδονία, στις πλαγιές της οροσειράς Βόρα (το νότιο μέρος είναι το Καϊμακτσαλάν) σε απόσταση 26 χλμ. από το χιονοδρομικό κέντρο. Οι Σαρακηνοί χτισμένοι σε υψόμετρο 570 μέτρων, σύμφωνα με την απογραφή 2011 αριθμούν 351 κατοίκους που ασχολούνται κυρίως με τη γεωργία, παράγοντας κεράσια, μήλα, δαμάσκηνα, ροδάκινα κ.α. Δίπλα στο χωριό υπάρχει και ο οικισμός Κάτω Κορυφή με κατοίκους που ασχολούνται με κεράσια και κτηνοτροφία. Οι Σαρακηνοί γειτονεύουν με τα χωριά Όρμα, Μεγαπλάτανος και Πολυκάρπι. Από το χωριό προέρχεται και ο χορός Σαρακίνα
Ιστορικά στοιχεία
Οι Σαρακηνιώτες (ή Σαρακινιώτες) συμμετείχαν ενεργά στην Ελληνική Επανάσταση του 1821 προσφέροντας πολλούς αγωνιστές στον αγώνα, με σημαντικότερο τον οπλαρχηγό Αγγελή Γάτσο. Η καταστολή όμως της επανάστασης στη Μακεδονία οδήγησε στην παρακμή του χωριού. Μερικές δεκαετίες αργότερα και ενώ η βουλγαρική αφύπνιση είχε ολοκληρωθεί, η βουλγαρική οργάνωση ΕΜΕΟ είχε εδραιωθεί στο χωριό και ο ελληνισμός του Σαρακίνοβου βρέθηκε σε δεινή θέση. Παρ' όλ' αυτά, κατά τη Μακεδονική Επανάσταση του 1896, οι κάτοικοι του Σαρακίνοβου, άρπαξαν την ευκαιρία να ξαναδηλώσουν την ελληνική τους συνείδηση και συμμετείχαν αθρόα στο σώμα των Μακεδόνων Ιωάννη Γεωργαντά και Βασίλειου Οικονόμου, υπαρχηγών του Αθανάσιου Μπρούφα, που εξέγειρε ολόκληρη την περιοχή της Αλμωπίας και προκάλεσε πολλές απώλειες στα οθωμανικά στρατεύματα. Όταν, στις 25 και 26 Ιουλίου του 1896, το σώμα των Ι. Γεωργαντά και Β. Οικονόμου ηττήθηκε μετά από σφοδρή μάχη με οθωμανικό στράτευμα στο Βλάδοβο (Άγρα), οι οθωμανικές αρχές εισέβαλαν στους Σαρακηνούς, έκαψαν πολλές οικίες, βασάνισαν τους κατοίκους, βίασαν τις γυναίκες και κρέμασαν τον Έλληνα ιερέα και τον δάσκαλο του χωριού. Μετά την καταστολή και αυτής της επανάστασης, οι Βούλγαροι κομιτατζήδες κυριάρχησαν στους Σαρακηνούς, και μόνο μετά την κορύφωση του Μακεδονικού Αγώνα, οι Έλληνες]] Σαρακηνιώτες μπόρεσαν να οργανωθούν εκ νέου και να αγωνιστούν για την ελληνική υπόθεση, όπως ο οπλαρχηγός Αλέξανδρος Γιοβάνος. Μετά την απελευθέρωση το 1912 και τη Συνθήκη του Νεϊγύ το 1919, που προέβλεπε οικειοθελή ανταλλαγή πληθυσμών μεταξύ Ελλάδας και Βουλγαρίας, 65 εξαρχικές οικογένειες προσέφυγαν στη Βουλγαρία.
Παραπομπές
Κατηγορία:Χωριά του νομού Πέλλας Κατηγορία:Δήμος Αλμωπίας
Οκτωβριανά
Με τον όρο Οκτωβριανά αναφέρεται η εξέγερση που έγινε τον Οκτώβριο του 1931 στην Κύπρο κατά του αποικιακού καθεστώτος. Από το 1925 η Κύπρος ήταν επίσημα αποικία του Βρετανικού στέμματος, έως τότε τελούσε υπό καθεστώς ενοικίασης της νήσου από τους Τούρκους η οποία αδυνατούσε να πληρώσει δάνειο από την εποχή του Κριμαϊκού πολέμου. Τη εξουσία είχε ο κυβερνήτης και το νομοθετικό συμβούλιο οι αποφάσεις του οποίου μπορούσαν να ανατραπούν με βασιλικό διάταγμα, ταυτόχρονα ο Κυπριακός Ελληνισμός ζητούσε την ένωση με την Ελλάδα.
Το αποικιακό καθεστώς είχε επιβάλει βαριά φορολογία και ο λαός ζούσε υπό οικονομική ανέχεια. Το 1931 ο κυβερνήτης Ρόναλντ Στορς προσπάθησε να επιβάλει την πολιτική του με νέους φόρους αλλά το νομοθετικό συμβούλιο δεν την ενέκρινε κάτι που κατάφερε με βασιλικό διάταγμα. Οι ενέργειες του και παρά τις προσπάθειες του να καταλαγιάσει την ένταση προκάλεσαν μεγάλες διαδηλώσεις έξω από το κυβερνείο πρωτόγνωρες για τη Κύπρο. Τον Σεπτέμβριο του ίδιου έτους αποφασίζει να επιβάλει νέους φόρους αλλά με την ψήφο του μέλους του νομοθετικού συμβουλίου Τούρκου Νεγιατί Μπέη δεν εγκρίνονται, ωστόσο με διάταγμα παρακάμπτει την απόφαση του συμβουλίου. Ακολουθεί παραίτηση του Μητροπολίτη Κιτίου Νικόδημου Μυλωνά, μέλος του συμβουλίου, ο οποίος στις 18 Οκτωβρίου με λόγο του που αναγνώστηκε σε όλους τους ναούς ζητάει από τον Κυπριακό λαό τη συμφιλίωση και ένωση για τον κοινό σκοπό, την ένωση με την Ελλάδα.
Στις 21 Οκτωβρίου παραιτούνται και οι υπόλοιποι Έλληνες βουλευτές σε κοινή απόφαση που έλαβαν σε εκδήλωση της Εμπορικής λέσχης Λευκωσίας. Μετά το τέλος της εκδήλωσης ξεκίνησε πορεία διαμαρτυρίας προς το κυβερνείο παρά τις παραινέσεις των βουλευτών να διαλυθούν ησύχως. Η πορεία έφτασε ειρηνικά στο κυβερνείο, εκεί από άγνωστη αιτία άρχισε ο λιθοβολισμός του κτιρίου. Στον χώρο κατέφθασαν αστυνομικές δυνάμεις που προσπάθησαν να διαλύσουν τους διαδηλωτές ανεπιτυχώς και δέχτηκαν και αυτοί λιθοβολισμό ενώ οι διαδηλωτές έκαψαν και τρία οχήματα που μετέφεραν τους αστυνομικούς. Κάποιοι διαδηλωτές άναψαν ραβδιά και πετώντας τα στα παράθυρα του κυβερνείου το πυρπόλησαν. Η αστυνομία έβαλλε με πραγματικά πυρά κατά του πλήθους καταφέρνοντας να διαλύσει την πορεία, από τα πυρά τους σκοτώθηκε ένας 15χρονος. Την επόμενη μέρα ελήφθησαν αυστηρά μέτρα ασφαλείας με απαγόρευση κυκλοφορίας, λογοκρισία στα έντυπα ενώ στις 23 Οκτωβρίου κατέφθασαν 4 πλοία με Βρετανούς στρατιώτες. Τις επόμενες μέρες συνελήφθησαν και αργότερα εξορίστηκαν ως υπαίτιοι της εξέγερσης, ο μητροπολίτης Νικόδημος και άλλοι 5 Κύπριοι, μεταξύ των οποίων και οι ηγέτες του Κομμουνιστικού Κόμματος Κύπρου.
Εξωτερικοί σύνδεσμοι
Κατηγορία:Αγγλοκρατία στην Κύπρο
Στεφαναετός
Ο Στεφαναετός είναι ημερόβιο αρπακτικό πτηνό της οικογενείας των Αετιδών, ένας από τους μεγαλύτερους και ισχυρότερους αετούς του Παλαιού Κόσμου. Απαντά αποκλειστικά στην αφρικανική ήπειρο, η επιστημονική του ονομασία είναι Stephanoaetus coronatus και δεν περιλαμβάνει υποείδη.
Συστηματική Ταξινομική
Ο στεφαναετός αποτελεί μονοτυπικό γένος (Stephanoaetus) εντός της οικογενείας των Αετιδών (Accipitridae), δηλαδή δεν περιλαμβάνονται περαιτέρω είδη στη συγκεκριμένη ταξινομική μονάδα (taxon).
Το είδος περιγράφηκε για πρώτη φορά από τον Λινναίο στην 12η και τελευταία έκδοση του Systema Naturae, ως Falco coronatus (Γουϊνέα, 1766). Αυτό συνέβη επειδή, πολλά πτηνά ταξινομήθηκαν σε μεγάλο βαθμό, από επιφανειακά χαρακτηριστικά εκείνη την εποχή. Κάποτε, το γένος Stephanoaetus θεωρήθηκε ως «εξειδικευμένη παρακλάδι» των γερακαετών (hawk-eagles) του γένους Spizaetus, με βάση μορφολογικά χαρακτηριστικά. Aλληλουχίες DNA από ένα (1) μιτοχονδριακό και τρία πυρηνικά γονίδια έδειξαν ότι, ο στεφαναετός είναι αδελφικό είδος με τους ασιατικούς γερακαετούς, οι οποίοι σήμερα συνηθίζεται να τοποθετούνται στο γένος, Nisaetus, ξεχωριστά από τους γερακαετούς της Νεοτροπικής οικοζώνης, που εξακολουθούν να διατηρούνται στο γένος Spizaetus. Ωστόσο, άλλη πρόσφατη μελέτη, αυτή τη φορά αλληλουχιών από δύο μιτοχονδριακά και ένα (1) πυρηνικό, γονίδια, δεν συνηγορεί υπέρ μιας στενής σχέσης του στεφαναετού με οποιοδήποτε άλλο μέλος της οικογένειας Αετίδες, συμπεριλαμβανομένων των ειδών του γένους Nisaetus. Βέβαια, βάσει της συγκλίνουσας εξέλιξης, η -πολύ βαρύτερη- άρπυια, η οποία τοποθετείται αρκετά μακριά, φυλογενετικά, έχει παρόμοια σκελετική μορφολογία με τον στεφαναετό.
Δύο λιγότερο γνωστοί, ίσως μακρινά συγγενικοί αετοί, ο Nisaetus nipalensis και Spizaetus Isidori, έχουν επίσης βρεθεί συγκρίσιμοι με τον στεφαναετό. Ενώ και οι δύο είναι λεπτότεροι και μικρότεροι, ωστόσο, έχουν επίσης μεγάλο σώμα και ισχυρούς ταρσούς, εξελικτικά «παρακλάδια» των μεγάλων δασόβιων αετών που κατανέμονται στην Α. Ασία και τη Ν. Αμερική. Μάλιστα, ο ενήλικος στεφαναετός εμφανίζει ένα -κάπως ενδιάμεσο- παρουσιαστικό μεταξύ των προαναφερθέντων ειδών, με το μεταβλητό μοτίβο πτερώματος του πρώτου και κάποιους από τους χρωματισμούς τού δεύτερου. Περίπου μέχρι το 1500, υπήρχε ένα ακόμη είδος στεφαναετού, ο στεφαναετός της Μαδαγασκάρης (Stephanoaetus mahery), παρόμοιος σε μέγεθος και μορφή με τον σημερινό που, πιθανώς, πλήρωνε παρόμοια οικοθέση στη Μαδαγασκάρη. Προφανώς, εξαφανίστηκε λόγω της μείωσης των κυρίων θηραμάτων του (λεμούριοι) και τη μετατροπή των ενδιαιτημάτων του, που χρεώνεται στον άνθρωπο.
Μέχρι σήμερα, δεν έχουν αναγνωριστεί υποείδη στον στεφαναετό. Ωστόσο, ο εξειδικευμένος ερευνητής Σ. Τόμσετ (Simon Thomsett), από παρατηρήσεις στο πεδίο, κατέγραψε πιθανές διαφορές μεταξύ των πληθυσμών που ζουν στα αραιά δάση της ανατολικής και νότιας Αφρικής, και εκείνων που ζουν στα πυκνότερα δυτικά αφρικανικά τροπικά δάση, περίπου στο κέντρο του φάσματος κατανομής του είδους. Παρατήρησε ότι, οι πληθυσμοί των δυτικών δασών περιελάμβαναν μικρότερα σε μέγεθος άτομα, αλλά με σχετικά μεγαλύτερα πόδια και ευρύτερο θώρακα, ενώ φαίνεται να έχουν παχύτερα φρύδια από τα άτομα των άλλων περιοχών. Επίσης, όσον αφορά στην ηθολογία, οι δυτικοί πληθυσμοί φαίνεται να αρθρώνουν δυνατότερες κραυγές από τα άτομα των ανατολικών και νότιων πληθυσμών.